**МОТИВИ**

**по проекта на Наредба за изменение и допълнение на Наредба № 2 от 3 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (обн. ДВ, бр.36 от 4 май 2007 г., изм. и доп. ДВ, бр.28 от 28 март 2014 г.)**

Основният мотив за изготвяне на проект на Наредба за изменение и допълнение на Наредба № 2 от 3 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти е актуализиране, усъвършенстване и прецизиране на действащите разпоредби на Наредбата.

Основната част от измененията и допълненията са с цел привеждане на Наредба № 2 от 3 юли 2003 г. в съответствие с измененията и допълненията на Закона за устройство на територията /ЗУТ/, обн. ДВ, бр. 101 от 22 декември 2015 г., в сила от 26 декември 2015 г., като в тази връзка са предложените изменения и допълнения в действащите разпоредби на чл.13, ал.2, чл.14, т.3, т.4 и т.9, чл.23, ал.2, т.1 и т.2, б.“в“ и §3, т.4 и т.5 от допълнителните разпоредби на Наредбата.

Останалата част от измененията и допълненията са с цел усъвършенстване и прецизиране на Наредба № 2 от 3 юли 2003 г., като в тази връзка са предложените изменения и допълнения в действащите разпоредби на чл.3, ал.1 и ал.2, т.2, чл.4, ал.2, т.2.4, чл.5, ал.1, т.3, чл.6, ал.1, чл.13, ал.6, чл.14, т.9, чл.18, ал.2 и ал.3 и чл.24 от Наредбата.

Предложените с проекта изменения и допълнения на Наредба № 2 от 3 юли 2003г. са съобразени с настъпилите промени в нормативната уредба, свързана с изискванията към изпълнението и въвеждането на строежите в експлоатация, определени със Закона за кадастъра и имотния регистър, Закона за енергийната ефективност и Закона за техническите изисквания към продуктите, и са в пълно съответствие с измененията и допълненията на ЗУТ, обн. ДВ, бр. 101 от 22 декември 2015 г., както и с предходните му изменения.